Suid-Afrikaners moet koelkop bly wanneer hulle iewers die trilling van ’n ligte aardbewing voel. Die kanse is veel beter dat die land “aardskuddende” gebeurtenisse sal beleef soos die bedanking van ’n president as ’n aardbewing. Die begrotingsrede wat vandag gelewer word, kan ook verskeie aspekte van “aardskuddend” oplewer.
Tog, wat vir een land ’n kwalik merkbare skudding of trilling was, kan vir ’n ander iets van groot erns wees. Die Nederlanders is kort-kort op hol oor die aardbewings (eerder trillings) in Groningen, wat hoofsaaklik met die boorwerk vir gasontginning saamhang. Kort-kort is daar ligte skade aan ’n woonhuis, terwyl ander nie ’n oog hieroor knip nie.
Om oor aardbewings te berig vereis ’n mate van kundigheid. SAUK-TV berig byvoorbeeld gereeld oor aardbewings van soveel en soveel op die Richterskaal iewers ter wêreld. Die USGS meet dit egter al lank met die momentmagnitudeskaal, en dit is bykans onmoontlik om Richterskaal-lesings te kry. Omdat verskillende aspekte gemeet word, kan dit ook nie van die een na die ander omgereken word nie. Japan en Taiwan gebruik weer hul eie meetinstrumente, wat baie van die M-skaal en die Richterskaal verskil.
Onlangs het die media berig oor ŉ “reuse”-aardbewing wat tussen Irak en Iran voorgekom het. Dit was nie baie lank nie nadat ’n baie sterk aardbewing van M7,3 wel op 12 November verlede jaar daar voorgekom het.
Die aardbewing van 7,5 op 10 Januarie vanjaar digby Honduras sou hiervolgens ’n tsoenami moes oplewer, ook omdat die episentrum net tien kilometer onder die aardoppervlak was. So ’n tsoenami sou enorme skade aan die kus van die Golf van Mexiko moes aanrig, maar daar was geen tsoenami nie.
USGS is nie verantwoordelik vir wêreldwye rekords nie. CSEM / EMSC is groter. Die Global Seismograph Network word deur IRIS binne die FDSN beheer, maar SA se dat word deur Geowetenskappe weerhou, waarskynlik weens belange van mynbedrywighede! Dis nie vir my regverdig vir ons wat dit ervaar en daaroor wonder nie. Hoekom voel Johannesburg skuddings? Daar moet iets in steek as dit ŉ geheim moet bly! En, dit beduiwel die hele subkontinent se data! Laasjaar het Botswana ŉ groot skudding beleef in die middel van die Kalahari!
Die verskeie skale het min met ouderdom te doen, en waarskynlik ook baie met die wetenskaplike isolasie. Hoewel hulle weens hul verskillende bronne nie in mekaar omgeskakel kan word nie, stem hulle grootliks met mekaar ooreen. Dis nie ŉ groot probleem nie. Ten minste nie so ernstig soos die rede vir die isolasie en gevolglike gebrek aan diens aan die publiek nie.
Sover ek weet word die vraghouers ook nie vasgemaak op die trokke nie. Blykbaar sou die vraghouer vas gemaak word dan is daar meer skade aan die vragmotor – Kort wetgewig en goot boetes hier.